
SPRENDIMO „DĖL ŠIAULIŲ MIESTO SAVIVALDYBĖS TARYBOS 2023 M. BIRŽELIO 8D. SPRENDIMO NR. T-252 „DĖL PRITARIMO TEIKTI PROJEKTĄ „ATVIRŲ KLASIŲ SUKŪRIMAS VINCO KUDIRKOS PROGIMNAZIJOJE“ ATRANKOS KONKURSUI“ PAKEITIMO“
AIŠKINAMASIS RAŠTAS

2023 m. rugpjūčio 9 d.
Šiauliai


Pakeisti Šiaulių miesto savivaldybės tarybos 2023 m. birželio 8 d. sprendimą Nr. T- 252 „Dėl pritarimo teikti projektą „Atvirų klasių sukūrimas Šiaulių Vinco Kudirkos progimnazijoje“ atrankos konkursui“ ir 1.2 papunktį išdėstyti taip:
„1.2. laimėjimo atveju būtų įgyvendintas Projektas ir iš savivaldybės biudžeto skirta 27 079,40 Eur“.


Tarybos sprendimo projektas parengtas vadovaujantis: 
.	Lietuvos Respublikos vietos savivaldos įstatymu;
.	Šiaulių miesto savivaldybės tarybos 2023 m. birželio 8 d. sprendimu Nr. T- 252 „Dėl pritarimo teikti projektą „Atvirų klasių sukūrimas Šiaulių Vinco Kudirkos progimnazijoje“ atrankos konkursui“.


Parengtu Savivaldybės tarybos sprendimo projektu pritariama, kad būtų teikiama paraiška „Atvirų klasių sukūrimas Vinco Kudirkos progimnazijoje“ (toliau – Projektas) projektų atrankos konkursui, laimėjimo atveju įgyvendinamas Projektas, kuris finansuojamas Lietuvos Respublikos švietimo, mokslo ir sporto ministerijos nustatytais asignavimais bei savivaldybės biudžeto lėšomis.


Projekto įgyvendinimo metu Šiaulių Vinco Kudirkos progimnazijoje (toliau – Mokykla) bus sudaromos dvi atviros klasės, organizuojant ugdymą pagal visiškos įtraukties modelį, t. y. ugdymas ir švietimo pagalba įgyvendinami tik bendrojoje klasėje pagal bendrojo ugdymo ar pritaikomas bei individualizuojamas bendrojo ugdymo programas, kuriose kartu su mokytoju ugdymą įgyvendina antrasis mokytojas, o visą ugdymo laiką pagalbą teikia mokytojo padėjėjas. Klasių ir mokinių skaičius 2023–2024  m. m. nustatytas Šiaulių miesto savivaldybės tarybos 2023 m. kovo 2 d. sprendimu Nr. T-76 „Dėl klasių ir mokinių skaičiaus Šiaulių miesto bendrojo ugdymo mokyklose 2023–2024 mokslo metais nustatymo“. Šio sprendimo keisti nereikės, nes Mokykloje jau suformuotas ir veikiančias dvi klases pertvarkys į atviras klases.  
Mokiniams pagal galias ir gebėjimus keliami asmeniniai mokymosi tikslai derantys su klasės mokymosi tikslais. Atvirajai klasei bus įsteigtos dvi naujos antrojo mokytojo (1 etatas) ir papildomos dvi mokytojo padėjėjo (2 etatai) pareigybės, išlaikant jau turimas pareigybes ir nekeičiant jų sutartų darbo sąlygų ir nustatytų funkcijų. Vienas mokinys, dėl įgytų ar įgimtų sutrikimų turintis didelių arba labai didelių specialiųjų ugdymosi poreikių yra prilyginamas dviem tos klasės mokiniams (atitinkamai  mažinant didžiausią nustatytą mokinių skaičių klasėje). 
Mokyklos infrastruktūra yra dalinai pritaikyta vaikams su negalia: įrengta automobilio parkavimo vieta, išorinis pandusas, įėjimas ir vidinės durys yra  pritaikytos judantiems vežimėliuose, pastato aukštai yra prieinami judančiam neįgaliojo vežimėliu pandusu ir liftu, pritaikytas patekimas į valgyklą ir tualetą, tačiau reikia numatyti papildomas lėšas steigiamų atvirų klasių remontui ir kt. ugdymo aplinkų pagerinimui (įrengti pagalbos specialisto kabinetą, sensorinį kabinetą ir pan.). Tam planuojama, kad reikės apie 100 000,00 eurų savivaldybės biudžeto lėšų.
Projekto tikslas – gerinti Šiaulių Vinco Kudirkos progimnazijos mokinių pasiekimus sukuriant dvi atviras klases ir organizuojant jose ugdymą pagal visiškos įtraukties modelį.
Projekto tikslinė grupė – dviejų atvirų klasių mokiniai, turintys didelių ugdymosi poreikių.

.	Įsteigtos dvi atviros klasės, organizuojant ugdymą pagal visiškos įtraukties modelį;
.	Įsteigtos dvi naujos antrojo mokytojo (1 etatas) pareigybės;
.	Įsteigtos papildomos dvi mokytojo padėjėjo (2 etatai) pareigybės.
Projekto pareiškėjas – Šiaulių miesto savivaldybės administracija.
Projekto partneriai: Šiaulių Vinco Kudirkos progimnazija.
Projekto įgyvendinimo terminas – planuojamas projekto įgyvendinimo terminas nuo 2023 m. rugsėjo 1 d. iki 2025 m. rugpjūčio 31 d. 
Projekto biudžetas – 120135,40 Eur, iš jų – 93056,00 Eur – Europos Sąjungos lėšos (toliau – ES), 27079,40 Eur – privalomojo prisidėjimo (Šiaulių miesto savivaldybės biudžeto) lėšos (toliau – SB.

Priėmus sprendimą, reikės pakeisti Šiaulių miesto savivaldybės tarybos 2015 m. gruodžio 28   d. sprendimą Nr. T-363 „Dėl didžiausio leistino Šiaulių miesto savivaldybės biudžetinių įstaigų pareigybių skaičiaus nustatymo“.


Gavus finansavimą bus tikslinamas strateginis veiklos planas 2023–2025  metams.


Sprendimui įgyvendinti bus reikalingos Savivaldybės biudžeto lėšos:
.	 2024 m. – 2025 m. 100 000,00 eurų, kad švietimo įstaigos fizinė aplinka būtų pritaikyta asmenims su negalia;
.	 Projekto veiklų įgyvendinimui 120135,40 Eur, iš jų ES – 93056,00 Eur, SB – 27079,40 Eur.  Planuojamas lėšų paskirstymas: 2023 m.: ES – 16 195,00 Eur, SB – 4 712,78 Eur; 2024 m.: ES – 46 152,00 Eur, SB – 13 430,30 Eur; 2025 m.: ES – 30 709,00 Eur, SB – 8 936,32 Eur. 


Lietuvos Respublikos korupcijos prevencijos įstatymo 8 str. 1 d. 4 p. nustato, kad teisės akto rengėjas atlieka teisės akto projekto antikorupcinį vertinimą, jeigu rengiamame teisės akte numatoma reguliuoti visuomeninius santykius susijusius su Europos Sąjungos struktūrinių fondų paramos teikimu. Projekto veiklos ir rezultatai nereguliuos visuomeninių santykių, taip pat Šiaulių miesto savivaldybės administracija nėra Europos Sąjungos struktūrinių fondų paramos teikėja, todėl sprendimo projekto antikorupcinis vertinimas nėra taikytinas.

Sprendimo projekto parengė: Šiaulių miesto savivaldybės administracijos Projektų valdymo skyrius. Tiesioginis rengėjas – Asta Berginienė, tel. 8 41 383 425


Teisinio reguliavimo poveikio vertinimas neatliekamas.



Projektų valdymo skyriaus vedėja                                                                                Ieva Džiaugienė

Švietimo skyriaus vedėja                                                                                            Edita Minkuvienė

